উপজেলার সদর রাণীনগর বাজারের ব্যবসায়ী আব্দুল গফুর বলেন, সরকার চাইলে উপজেলার কৃষকরা বাণিজ্যিক ভাবে অন্যান্য ফসলের পাশাপাশি এই লাভজনক ফল কাঁঠালও চাষ করা শুরু করতে পারে। শুধু উদ্যোগ আর সচেতনতার অভাবে প্রসারিত হচ্ছে না এই পৃথিবীর মধ্যে সবচেয়ে বড় ফল কাঁঠালের বাণিজ্যিক ভিত্তিতে চাষ। অন্যান্য ফলের মতো এই ফলের তেমন যতœ নিতে হয় না। ব্যবহার করতে হয় না কোন কীটনাশক ও রাসায়নিক সার। অনেকটা প্রাকৃতিক ভাবেই হয়ে থাকে এই মূল্যবান ও দামী ফলটি।